PROJEKTEERIMISLEPING nr 1-46.11.35/2022/1

[Vali kuupäev]

(hiliseima digitaalallkirja kuupäev)

Riigimetsa Majandamise Keskus, edaspidi **tellija**, keda esindab juhatuse esimehe 10.02.2020 käskkirja nr 1-5/32 alusel Jõgevamaa külastusala juht Andri Plato, ühelt poolt,

ja AB Artes Terrae OÜ edaspidi **projekteerija**, keda esindab põhikirja alusel juhatuse liige Sulev Nurme, edaspidi **töövõtja,** teiselt poolt,

keda nimetatakse edaspidi **pool** või ühiselt **pooled**,

sõlmisid lepingu, edaspidi **leping**, riigihanke (DHS nr. 1-47/2604) „Männikjärve raba õpperaja projekteerimistööd“ (viitenumber 252802) tulemusena alljärgnevas:

1. **Lepingu objekt**
   1. Lepingu objektiks on projekteerija poolt projekteerimistööde ja nende tegemiseks vajalike uurimustööde tegemine ning sellega seotud asjaajamine Jõgevamaa, Jõgeva vald, Tooma küla asuva tellija valduses oleva Männikjärve raba õpperaja, edaspidi **objekt**, ehitamiseks.
2. **Projekteerimistööde tegemine ja nõuded projektidele**
   1. Projekteerija põhikohustuseks on kõigi objekti ehitamiseks vajalike projektide koostamine, edaspidi **projekteerimistööd.**
   2. Projekteerimistööde etapid on kirjeldatud hoone projekteerimistööde loetelu-graafikus, mis on lepingu lisa nr 2.
   3. Projekteerija on kohustatud tegema projekteerimistööd kooskõlas:
      1. projekteerija poolt esitatud projekteerimistööde pakkumusega;
      2. Jõgeva Vallavalitsuse poolt väljastatud projekteerimistingimustega;
      3. tellija lähteülesandega objekti projekteerimiseks;
      4. standarditega EVS 932:2017 „Ehitusprojekt“ ja EVS 811:2012 „Hoone ehitusprojekt“, EVS-EN 62305 (Piksekaitse).
   4. Projekteerija on kohustatud tegema või tellima kõik projekteerimistingimustes ettenähtud ja projekteerimistööde teostamiseks vajalikud ehitusgeoloogilised ja ehitusgeodeetilised uurimistööd, juhul kui neid ei ole eelnevalt tellijal tellitud.
   5. Projekteerija on kohustatud tellija korraldusel taotlema ja hankima kõik objekti projekteerimiseks, projektide parandamiseks ja muutmiseks ning ehitamiseks vajalikud load ja kooskõlastused, sh. hankima projekteerimistingimused ja kõik projekteerimistingimustes nõutud projekti kooskõlastused, juhul kui neid pole eelnevalt tellijal tellitud.
   6. Projekteerija on kohustatud koostama kõik projektid, sh. lammutusprojektid, samuti projekteerimisvigade parandused ja projektide muudatused ning need tellijale üle andma vähemalt 3 (kolmes) eksemplaris paberkandjal ja digitaalselt allkirjastatult ehitusregistri tingimustele ning nõuetele vastavalt mobiilsel andmekandjal (nt mälupulk vms) või tellijaga kokkuleppel failivahetusprogrammi,- keskkonna või muu sellise kaudu. Digitaalse projekti ühe faili lubatud maksimaalne maht on 100 MB.
   7. Projekteerija peab osutama mõistlikus mahus kaasabi ehitustööde käigus tekkivate projektiga seotud küsimuste lahendamisel ilma täiendava tasuta.
3. **Tähtajad**
   1. Projekteerija on kohustatud tegema projekteerimistööd tähtaegselt, st. andma valmis ja kõigi vajalike kooskõlastustega projektid tellijale üle nendeks tähtaegadeks, mis on fikseeritud projekteerimistööde loetelu-graafikus, mis on lepingu lahutamatu lisa nr 2, edaspidi **projekteerimise tähtajad**. Kogu projekt peab valmis olema hiljemalt 6 (kuus) kuud pärast lepingu allkirjastamist poolte poolt.
   2. Projekteerijal ei ole õigust ületada projekteerimise tähtaegu ühelgi juhul, välja arvatud juhul, kui projekteerimise tähtaja ületamine on vältimatu mõne loa või kooskõlastuse mittesaamise tõttu ning seejuures on projekteerija teinud omalt poolt kõik mõistlikult võimaliku, et luba või kooskõlastus saada tähtaegselt. Sellise tähtaja ületamise võimalikkusest ja toimumisest, selle põhjustest ja projekteerija poolt võetud meetmetest annab projekteerija tellijale eelnevalt teada.
   3. Projekteerimistööde üksikute etappide ja kogu projekti vastuvõtmise kohta vormistavad pooled üleandmis- ja vastuvõtmisakti.
   4. Projekteerimistööde üksikute etappide ja kogu projekti vastuvõtmise kuupäevaks loetakse üleandmis- ja vastuvõtmisaktide tellija poolt allakirjutamise kuupäevi. Tellija on kohustatud esitatud projekteerimistööde etapid ja valmis projekti läbi vaatama 5 (viie) tööpäeva jooksul projekteerija poolt esitatud päevast alates. Selle ajavahemiku jooksul peab tellija projekti või selle etapiosa kas vastu võtma (üleandmis-vastuvõtmisakti allakirjutamisega) või keelduma vastuvõtmisest motiveeritud põhjendusega.
   5. Ükskõik millise projekteerimise tähtaja ületamisel projekteerija poolt, välja arvatud punktis 3.2. kirjeldatud lubatud juhtudel, on tellijal õigus nõuda leppetrahvi 0,15% punktis 4.1 määratud projekteerija tasu antud etapi maksumusest iga viivitatud päeva eest.
4. **Projekteerija tasu**
   1. Tellija on kohustatud maksma projekteerijale kõigi projekteerija käesoleva lepinguga määratud kohustuste täitmise eest kokku 14040 (neliteist tuhat nelikümmend) eurot, edaspidi **projekteerija tasu**.
   2. Tellija on kohustatud maksma projekteerija tasu peale lepingu lisas 2 märgitud projektietappide vastuvõtmist. Tellija on seejuures kohustatud maksma projekteerija tasu ainult selles osas, millises osas on tellija poolt aktsepteeritud üleandmis-vastuvõtmisakti alusel esitatud õigusaktide sätete kohane arve ja mitte hiljemalt kui 15 (viieteistkümne) tööpäeva möödumisel sellise arve kättesaamisest.
   3. Tellija on kohustatud maksma projekteerija tasu ülekandega projekteerija arvelduskontole projekteerija arve alusel. Projekteerija esitab arve vaid elektrooniliselt. Arve esitamiseks tuleb kasutada elektrooniliste arvete esitamiseks mõeldud raamatupidamistarkvara või raamatupidamistarkvara E-arveldaja, mis asub ettevõtjaportaalis https://www.rik.ee/et/e-arveldaja.
   4. Punktis 4.1 määratud projekteerija tasu maksmisega viivitamisel tellija poolt on projekteerijal õigus nõuda viivist 0,15% võlgnetavast summast iga maksmisega viivitatud päeva eest.
   5. Tellijal on õigus projekteerija tasust maksmisele kuuluvast osast maha arvata ja projekteerijale maksmata jätta:
      1. punktis 5.1 kirjeldatud projekteerimisvea kõrvaldamise maksumus vastastikusel kokkuleppel. Selle summa on tellija kohustatud projekteerijale välja maksma hiljemalt 15 (viieteistkümne) tööpäeva jooksul arvates projekteerimisvea kõrvaldamisest ja parandatud projekti tellijale üleandmisest;
      2. punktis 3.5 nimetatud leppetrahvi;
      3. projekteerija poolt tellijale tekitatud kahjud tellija ja projekteerija vahel kokkulepitud summa ulatuses.
5. **Projekteerimisvead ja projektide muutmine**
   1. Projekteerimisveaks loetakse viga, puudust või tegematajätmist projektis, mille tõttu projekti kohaselt ei ole võimalik ehitada vastavuses õigusaktidega, detailplaneeringuga, tellija lähteülesandega objekti projekteerimiseks või siis ei ole võimalik ehitada heade ehitustavade kohaselt või on eelpool loetletuga kooskõlas ehitamine küll võimalik, kuid võib kaasa tuua ülemäärased, ehitamise üldises praktikas ebatavalised suured kulutused, edaspidi **projekteerimisviga**.
   2. Juhul, kui ehitamise käigus või ka varem ilmneb projekteerimisviga, on projekteerija kohustatud tellija esimesel nõudmisel omal kulul projekteerimisvea kõrvaldama, parandama projekti ja parandatud projekti tellijale üle andma. Seejuures on projekteerija kohustatud parandatud projekti tellijale üle andma hiljemalt 15 (viieteistkümne) tööpäeva jooksul arvates tellija poolt projekteerimisvea kõrvaldamise nõudmise esitamisest. Projekteerija on kohustatud parandused vormistama muudatusjoonistena, mis on ka kirjanurgas vastavalt tähistatud. Samuti tuleb projekteerijal tellijale üle anda täiendatud muudatused lepingu p. 2.6 nõuetele vastavalt.
   3. Juhul, kui tellija on projekteerimisvea tõttu kandnud kahju, sh. maksnud trahve riigile või kohalikule omavalitsusele, maksnud leppetrahve või viiviseid ehitusorganisatsioonile või oma teistele lepingupartneritele, maksnud liigselt või siis mittevajalikuks osutunud materjalide või ehitustööde eest või maksnud ümberehitustööde eest, siis on projekteerija kohustatud tellija esimesel nõudmisel selle kahju täies ulatuses hüvitama.
   4. Juhul, kui objektil ilmnevad projekteerimisvead 2 (kahe) aasta jooksul arvates kõigi ehitustööde lõpetamist, kohaldatakse samuti punktides 5.2 ja 5.3 sätestatut. Tellijal on seejuures õigus teha või lasta teha objektil ümberehitustöid, kusjuures ümberehitustööde maksumuse on kohustatud tasuma projekteerija kohe ümberehitamiseks kulutuste tegemisel.

**6. Autoriõiguste üleandmine Tellijale**

6.1. Projekteerija loovutab kõik hankelepingu alusel teostatud tööle tekkivad varalised õigused Tellijale ning need loetakse Tellijale üleantuks hankelepingu hinna eest tasumisega.

6.2. Projekteerija annab tellijale ainulitsentsi all-litsentsi andmise õigusega kõigile autori isiklikele õigustele Hankelepingu alusel teostatud töö suhtes kogu autoriõiguse kehtivuse tähtajaks ilma territoriaalsete piiranguteta.

6.3. Kõik autoritasud ja litsentsitasud sisalduvad hankelepingu eseme maksumuses.

1. **Poolte esindajad ja kontaktandmed**
   1. Objekti vastutav projekteerija on Sulev Nurme tel 53401463 e-post sulev@artes.ee
   2. Projekteerija esindaja on Sulev Nurme, tel 53401463, e-post sulev@artes.ee
   3. Tellija esindaja on RMK külastusala juht Andri Plato,tel 54004851, e-post andri.plato@rmk.ee
2. **Teadete edastamine**
   1. Lepinguga seotud teated edastatakse telefoni teel või e-kirja teel poole lepingus märgitud e-posti aadressile. Kontaktandmete muutusest on pool kohustatud koheselt informeerima teist poolt.
   2. E-kirja teel edastatud teated peetakse kättesaaduks alates teate edastamisele järgnevast tööpäevast.
   3. Lepingust taganemise või lepingu ülesütlemise avaldused ning lepingu rikkumisel teisele poolele esitatavad nõudekirjad peavad olema kirjalikus vormis. Kirjaliku vormiga on võrdsustatud digitaalselt allkirjastatud elektrooniline dokument. Viimane vorminõue on täidetud ka juhul, kui teade edastatakse e-kirja teel.
3. **Lepingu lõppemine ja lõpetamine** 
   1. Leping lõpeb, kui lepingust tulenevad poolte kohustused on mõlemapoolselt täielikult ja nõuetekohaselt täidetud.
   2. Tellija võib lepingu igal ajal olenemata põhjusest etteteatamistähtajata üles öelda. Sellisel juhul on tellija kohustatud tasuma töövõtjale lepingu ülesütlemise momendiks faktiliselt tehtud töö eest. Toodud põhjusel lepingu ülesütlemisel hüvitab tellija töövõtjale lisaks faktiliselt tehtud töö eest tasumisele lepingu ennetähtaegse ülesütlemisega tekitatud kahju, kuid mitte rohkem, kui 10 (kümme) protsenti lepingus ettenähtud töövõtjale makstavast tasust.
   3. Kui töö tegemise käigus on ilmselt selge, et seda ei tehta nõuetekohaselt, on tellijal õigus määrata töövõtjale tähtaeg puuduste kõrvaldamiseks, selle mittetäitmisel aga kas le­pingust taganeda ja nõuda kahjude hüvitamist, või teha töö jätkamine ja puuduste kõrval­damine ülesandeks kolmandale isikule töövõtja arvel.
   4. Juhul, kui töövõtja ei ole tööd tellijale üle andnud hiljemalt 1 (ühe) kuu möödumisel arvates kokkulepitud töö üleandmise tähtajast, on tellijal õigus ilma töövõtjale kokkulepi­tud tasu maksmata lepingust ühepoolselt taganeda ja nõuda sisse lepinguga ettenähtud lep­petrahv ning tekitatud kahju.
4. **Lõppsätted**
   1. Kõik lepingu muudatused jõustuvad pärast nende allakirjutamist mõlema poole poolt allakirjutamise momendist või poolte poolt kirjalikult määratud tähtajal.
   2. Lepinguga seonduvaid eriarvamusi ja vaidlusi lahendavad pooled eelkõige läbirääkimiste teel. Kui lepingust tulenevaid vaidlusi ei õnnestu lahendada poolte läbirääkimistega, lahen­datakse vaidlus õigusaktidega kehtestatud korras.
   3. [Vali sobiv]
5. **Lepingu lisad**

Käesoleva lepingu lahutamatuteks lisadeks on:

11.1. lisa nr 1 Tellija lähteülesanded (ei asu lepingu juures)

11.2. lisa nr 2 projekteerimistööde loetelu-graafik

11.3. Projekteerija poolt Tellijale esitatud pakkumus (ei asu lepingu juures).

**Poolte andmed ja allkirjad**

|  |  |
| --- | --- |
| **Tellija** | **Projekteerija** |
|  |  |
| Riigimetsa Majandamise Keskus | AB Artes Terrae OÜ |
| Registrikood 70004459 | Registrikood 12978320 |
| Sagadi küla, Haljala vald, | Küütri tn 14 Tartu linn 51007 |
| 45403 Lääne-Viru maakond | Tel 53401463 |
| Tel 676 7500 | E-post sulev@artes.ee |
| E-post rmk@rmk.ee |  |
|  |  |
| (allkirjastatud digitaalselt) | (allkirjastatud digitaalselt) |
|  |  |
|  |  |
| Andri Plato | Sulev Nurme |

Lisa 2

RMK ja AB Artes Terrae OÜ vahelise projekteerimislepingu nr 1-46.11.35/2022/1 juurde

**Projekteerimistööde loetelu-graafik *(täidetakse vastavalt lähteülesandele)***

**1. Eelprojekt *(digitaalselt)***

*Projekteerimisega seotud eelnevad uuringud ja mõõdistused.*

*Seletuskirja ja jooniste koostamine projektlahenduse väljaselgitamiseks Tellijale vastuvõetava lahenduseni;*

maksumus 4000 eurot, millele lisandub käibemaks 20%;

tähtaeg 2 kuud peale lepingu allkirjastamist osapoolte poolt.

2. **Põhiprojekt *(digitaalselt)***

maksumus 4000 eurot, millele lisandub käibemaks 20%;

tähtaeg 4 kuud peale lepingu allkirjastamist osapoolte poolt.

**3. Tööprojekt *(paber- ja digitaalsel andmekandjal)***

maksumus 3700 eurot, millele lisandub käibemaks 20%;

tähtaeg 5 kuud peale lepingu allkirjastamist osapoolte poolt.

Kogumaksumus 11700 eurot, millele lisandub käibemaks 20%.

Projekteerija Tellija

Sulev Nurme

AB Artes Terrae OÜ RMK

/allkirjastatud digitaalselt/ /allkirjastatud digitaalselt/